
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 

www.zlatograd.bg;  e-mail:  ObA-zlatograd@zlatograd.bg

Изх.№ 61-00-225 от 12.06.2025 г.
ДО

ОБЩИНСКИ СЪВЕТ

ГР. ЗЛАТОГРАД
ДОКЛАДНА ЗАПИСКА
Относно: Извършване на разходи за текущ ремонт (асфалтови кърпежи) на улична мрежа гр. Златоград и общински пътища на територията на Община Златоград, съгласно приложение № 6 към Решение № И 408 от 20.05.2025 г. на Общински съвет – Златоград.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С Решение № И 408 от 20.05.2025г., Общински съвет Златоград одобри разпределението на разходите за текущ ремонт, финансирани с приходи от постъпления от продажби на общински нефинансови активи, съгласно Приложение № 6 към решението.

В рамките на това разпределение се предвижда извършването на текущ ремонт (асфалтови кърпежи) на уличната мрежа в гр. Златоград и общинската пътна инфраструктура на територията на Общината. Основните дейности, които ще се извършат са:

· Изкърпване на единични дупки и деформации на настилката с гореща асфалтова смес с дебелина от 4см до 6см - ръчно (без транспорт);

· Превоз плътна и неплътна асфалтова смес;

· Изкърпване на единични дупки с бетон до 10см (без транспорт,  с включени дейност по разкъртване и почистване);

· Превоз бетон;

· Натоварване и превоз на строителни отпадъци;
Състоянието на пътната мрежа е установено и документирано в Регистър на дупките, през 2024 г. и актуализиран към 15.04.2025 г. 

Вследствие на невъзможността да се реализира необходимият текущ ремонт през 2024 г., значителна част от пътната инфраструктура остана в лошо състояние. Това доведе до увеличаване на броя и дълбочината на компрометираните участъци, особено след есенно-зимния период.
По направени технически оценки и прогнозни изчисления, необходимите средства за цялостното отстраняване на установените повреди в пътната настилка възлизат на приблизително 226 611 лв. Съобразявайки се с планираните средства за асфалтови кърпежи в бюджета на Община Златоград за 2025 г., предлагаме текущият ремонт да се извърши в рамките на 122 000 лв. За тази сума са изготвени количествено-стойностни сметки, приложени в Приложение № 1 към настоящата докладна записка.
С оглед на гореизложеното, и отчитайки необходимостта от своевременно стартиране на процедура по Закона за обществените поръчки (ЗОП), предлагам на Общински съвет – Златоград да приеме следното:
РЕШЕНИЕ:
На основание чл. 21. ал.1, т.23 и ал.2  от Закона за местно самоуправление и местната администрация, във връзка с т. 24 и т. 28 от Решение № И 408 от 20.05.2025 г., и на основание чл.60, ал.1 от АПК, Общински съвет – Златоград
РЕШИ:

1. Одобрява извършването на разходи за текущ ремонт (асфалтови кърпежи) на улична мрежа гр. Златоград и на общински пътища на територията на Община Златоград, съгласно количествено-стойностната сметка, представена в Приложение № 1 - неразделна част от настоящото решение.
2. Възлага на Кмета на Община Златоград да предприеме необходимите действия за откриване и провеждане на процедура по ЗОП  за избор на изпълнител на предвидените ремонтни дейности.

3. Допуска предварително изпълнение на настоящото решение, с оглед защита на значим обществен интерес и необходимостта от своевременно провеждане на процедура по ЗОП, с цел гарантиране на безопасността на движението и предотвратяване на по-нататъшно влошаване на състоянието на уличната и пътна инфраструктура.
С уважение,
МИРОСЛАВ ЯНЧЕВ

Кмет на Община Златоград 
Изготвил : 

инж. ЮХ

Съгласували:

НМ 

Инж. ЕЧ


В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

